section_heading: Radnja serije
paragraph_text: Poslije He-Manove smrti, svi u kraljevskoj palači doznali su njegov stvarni identitet. Kada je doznao da je izgubio sina, kralj Randor je oduzeo Man-At-Armsu sve časti i protjerao ga iz palače i Eternosa te mu zaprijetio smrću ukoliko se ikada vrati. Teela je, bijesna što je na taj način doznala da je He-Man bio zapravo princ Adam, dala ostavku na svoju dužnost kapetanice dvorske straže i otišla iz Eternosa. Istovremeno, kralj Randor je zamjerio svojoj supruzi, kraljici Marleni, koja je uvijek sumnjala da je njen sin Adam junak Eternije.